3. การประกอบธุรกิจของแต่ละสายผลิตภัณฑ์

บริษัท สามารถคอร์ปอเรชั่น จำกัด (มหาชน) แบ่งโครงสร้างธุรกิจออกเป็น 5 สาย ดังนี้

1.  สายธุรกิจ E- Products & Services

2.  สายธุรกิจ Communications Services

3.  สายธุรกิจ Information Services

4.  สายธุรกิจ International

5.  สายธุรกิจ Government Project

1.  สายธุรกิจ E- Products & Services

  ดำเนินธุรกิจหลักคือการผลิตและจัดจำหน่ายรวมทั้งการให้บริการซ่อมบำรุงอุปกรณ์สื่อสาร
  อุปกรณ์อิเล็กทรอนิกส์ คอมพิวเตอร์ ประกอบด้วยบริษัทย่อย 3 บริษัท โดยในปี 2544
  มีสัดส่วนรายได้เท่ากับ 3,896.4 ล้านบาท หรือคิดเป็นร้อยละ 57.1
  ของรายได้รวมของกลุ่มบริษัท

  3.1.1 บริษัท สามารถ อี-เทรดดิ้ง จำกัด

  บริษัท สามารถ อี-เทรดดิ้ง จำกัด มีทุนจดทะเบียน 50 ล้านบาท ถือหุ้นโดย บมจ. สามารถ
  คอร์ปอเรชั่น ในสัดส่วนร้อยละ 70 และมีสัดส่วนรายได้ประมาณร้อยละ 53 ของรายได้รวมใน ปี
  2544 ของกลุ่มบริษัท

 ก) ลักษณะผลิตภัณฑ์และบริการ

  บริษัท สามารถ อี-เทรดดิ้ง จำกัด ดำเนินธุรกิจค้าปลีก โดยเป็นผู้จัดจำหน่ายอุปกรณ์สื่อสาร
  อุปกรณ์ เกี่ยวกับคอมพิวเตอร์และสารสนเทศ ศูนย์ซ่อมและบริการ จุดบริการรับชำระเงิน
  สินค้าที่จำหน่ายในปัจจุบัน ได้แก่ โทรศัพท์เคลื่อนที่ วิทยุติดตามตัว อุปกรณ์เสริมต่าง ๆ
  อุปกรณ์อิเล็คทรอนิคส์และสารสนเทศ เช่น คอมพิวเตอร์ คอมพิวเตอร์พกพา (ปาล์ม)
  จอคอมพิวเตอร์ LCD Internet Access ปัจจุบันเป็นตัวแทนจำหน่ายของ บริษัทซีเมนส์
  บิสสิเนส คอมมูนิเคชั่น ซิสเต็มส์ จำกัด บริษัท โนเกีย (ประเทศไทย) จำกัด บริษัท อิริคสัน
  (ประเทศไทย) จำกัด บริษัท แอดวานซ์อินโฟเซอร์วิส จำกัด บริษัท ดิจิตอลโฟน จำกัด บริษัท
  สามารถเพจจิ้ง จำกัด บริษัท ไอบีเอ็ม (ประเทศไทย) จำกัด บริษัท คอมแพค คอมพิวเตอร์
  (ประเทศไทย) จำกัด บริษัท ซัมซุง อิเล็คทรอนิคส์ จำกัด และบริษัท ซาเจ้ม จำกัด

 ข) การตลาดและภาวะการแข่งขัน

กลยุทธ์การตลาด

1.  เน้นลูกค้าระดับล่าง ซึ่งเป็นฐานลูกค้าที่มีปริมาณมากที่สุด

2.  กลยุทธ์ทางด้านราคา เป็นราคาที่สามารถแข่งขันในตลาดและมีคุณภาพสูง รูปลักษณ์ที่สวยงาม
    สอดคล้องกับความต้องการของตลาด

3.  จัดให้มีศูนย์บริการลูกค้ากระจายตามจุดต่าง ๆ ทั่วกรุงเทพฯ และปริมณฑลกว่า 30 แห่ง
    ซึ่งขณะนี้อยู่ระหว่างการขยายจำนวนศูนย์บริการให้ครอบคลุมพื้นที่ทั่วประเทศ
    เพื่อเป็นการรับประกันการเปลี่ยนหรือซ่อมสินค้า
    รวมทั้งจัดบริการเครื่องโทรศัพท์เคลื่อนที่ทดแทนระหว่างการซ่อม
    เพื่อสร้างความมั่นใจให้กับลูกค้าของบริษัท

4.  จัดรายการแสดงสินค้าตามห้างสรรพสินค้าหมุนเวียนไป เรื่อย ๆ

5.  สร้างความสัมพันธ์ที่ดีและให้ผลตอบแทนที่เหมาะสมแก่ผู้แทนจำหน่ายเพื่อให้ผู้แทนจำหน่ายสามารถแข่งขันในตลาดได้

กลุ่มลูกค้าเป้าหมาย

  ลูกค้าของบริษัทจะเป็นลูกค้าทั่วไป ผู้เริ่มใช้มือถือครั้งแรก รวมทั้งนักเรียนและนักศึกษา

  การจำหน่ายและช่องทางการจำหน่าย

  แบ่งเป็นการจำหน่ายทางตรง ผ่านศูนย์จำหน่ายของบริษัทเอง ซึ่งตั้งอยู่ตามห้างสรรพสินค้าทั่วไป
  และการจำหน่ายผ่านตัวแทนจำหน่ายทั่วไปทั้งในกรุงเทพฯ และต่างจังหวัดทั่วประเทศ

สภาพการแข่งขันภายในอุตสาหกรรม

  สภาวะการแข่งขันในตลาดค้าปลีกอุปกรณ์สื่อสารอิเล็คทรอนิคส์
  โดยเฉพาะอย่างยิ่งโทรศัพท์เคลื่อนที่ในปัจจุบันมีการแข่งขันสูงเนื่องจากกระทรวงคมนาคมได้เปิดให้นำเข้าโดยเสรี
  ทำให้มีผู้นำเข้าเพิ่มขึ้น
  ทั้งนี้ยังมีผู้ประกอบการบางส่วนที่มีการนำเข้าโดยผิดกฎหมายทำให้มีต้นทุนที่ถูกกว่าผู้นำเข้าทั่วไป
  ส่งผลให้เกิดการแข่งขันสูงขึ้นและกำไรเบื้องต้นต่อหน่วยของผู้ประกอบการมีแนวโน้มลดลง
  โดยในปี 2544 ราคาโทรศัพท์เคลื่อนที่ได้ลดลงต่ำสุดเหลือเพียง 3,900 บาท ต่อเครื่อง
  ซึ่งเป็นราคาต่ำที่สุดเท่าที่เคยปรากฎ
  อย่างไรก็ตามผลดีจากการลดราคาของอุปกรณ์ดังกล่าวทำให้สามารถกระตุ้นตลาดให้มีอุปสงค์เพิ่มขึ้นกว่าสองเท่าเมื่อเทียบกับปี
  2543 รวมทั้งสามารถเข้าถึงกลุ่มผู้บริโภคได้หลากหลายยิ่งขึ้น
  ส่งผลให้มูลค่าตลาดโดยรวมมีการขยายตัวมากขึ้น สำหรับบริษัทฯ
  ในฐานะผู้นำเข้ารายใหญ่รายหนึ่ง คู่แข่งของบริษัทจึงเป็นผู้นำเข้ารายใหญ่ประมาณ 6 ราย
  ทั้งนี้ความสามารถในการแข่งขันจะขึ้นอยู่กับจำนวนช่องทางการจัดจำหน่าย
  ความสามารถในการกระจายสินค้า ซึ่งขึ้นอยู่กับจำนวนและคุณภาพของตัวแทนจำหน่ายของบริษัท

  ปัจจุบันบริษัทเป็นผู้จำหน่ายโทรศัพท์เคลื่อนที่ที่มีศักยภาพสูงในระบบ GSM 2 วัตต์ และ ระบบ GSM
  1800 โดยมีส่วนแบ่งตลาดสูงสุดในระบบ GSM 1800

ค) การจัดหาผลิตภัณฑ์หรือบริการ

  การจัดหาผลิตภัณฑ์มีทั้งการนำเข้าจากต่างประเทศโดยตรงและการเป็นตัวแทนจำหน่ายสินค้าให้กับผู้นำเข้าอีกต่อหนึ่งดังนี้

  สินค้าที่นำเข้าจากต่างประเทศโดยตรง นำเข้าจาก

-   บริษัท โนเกีย จำกัด

-   บริษัท ซีเมนส์ จำกัด

-   บริษัท ซัมซุง อิเล็คทรอนิคส์ จำกัด

-   บริษัท ซาเจ้ม จำกัด

-   บริษัท ออดิโอวอกซ์ จำกัด

-   บริษัท ไอบีเอ็ม จำกัด

  สินค้าที่รับจากผู้นำเข้าอีกต่อหนึ่ง รับผ่าน

-   บริษัท อีริคสัน (ประเทศไทย) จำกัด

-   บริษัท อินแกรมไมโคร (ประเทศไทย) จำกัด

-   บริษัท คอมแพค คอมพิวเตอร์ (ประเทศไทย) จำกัด

  ง) บริษัทย่อย บริษัทร่วม และบริษัทที่เกี่ยวข้อง

  บริษัท สามารถ อี-เทรดดิ้ง จำกัด มีบริษัทย่อย 1 บริษัท คือ บริษัท สมาร์ทโพสต์ จำกัด
  เป็นบริษัทร่วมทุนกับการสื่อสารแห่งประเทศไทย (กสท) จัดตั้งด้วยทุนจดทะเบียน 19 ล้านบาท
  โดยบริษัท สามารถ อี-เทรดดิ้ง จำกัด ถือหุ้นในอัตราร้อยละ 74 และกสท.
  ถือหุ้นในอัตราร้อยละ 26
  เพื่อให้บริการในด้านการจัดระบบการซื้อ-ขายสินค้าผ่านระบบพาณิชย์อิเล็คทรอนิคส์แบบครบวงจรโดยจัดตั้งระบบหน้าร้านให้กับผู้ค้า
  จัดระบบการชำระเงิน การจัดการคลังสินค้า การบรรจุภัณฑ์
  ตลอดจนจัดระบบการติดตามและตรวจสอบสินค้า นอกจากนี้ บริษัทร่วมทุน
  จะเปิดห้างสรรพสินค้าบนเว็บไซต์ (Virtual Mall) ซึ่งจะทำให้มีลูกค้ากลุ่มที่แน่นอน
  และมีรายได้เพิ่มจากค่านายหน้าของสินค้าที่ขายผ่านเว็บไซต์ของ สมาร์ทโพสต์อีกด้วย

บริษัทสมาร์ทโพสต์จะเป็นผู้ให้บริการในการรับสินค้าโดยตรงจากร้านค้า หรือคลังสินค้าของผู้ขายในระบบการพาณิชย์อิเล็คทรอนิคส์ (e-commerce) เพื่อนำส่งให้ กสท. ส่งต่อไปยังลูกค้าปลายทางทั้งในประเทศและต่างประเทศ นอกจากนี้บริษัทจะติดตั้งระบบการติดตามสินค้า (Tracking system) เพื่อให้ร้านค้าและลูกค้าสามารถตรวจสอบสถานะของสินค้าได้ตลอดเวลาผ่านเครือข่ายอินเตอร์เน็ต หรือโทรเข้ามาสอบถามได้ที่ศูนย์บริการลูกค้าตลอด 24 ชั่วโมง 

  คาดว่า สมาร์ทโพสต์ จะเป็นผู้นำของส่วนแบ่งตลาดในธุรกิจ
  การรับ-ส่งสิ่งของผ่านธุรกิจพาณิชย์อิเล็คทรอนิคส์ในประเทศ
  ส่วนด้านบริการรับ-ส่งสิ่งของต่างประเทศภายใต้กระบวนการพาณิชย์อิเล็คทรอนิคส์
  คาดว่าจะมีมูลค่าเป็น 5 % ของยอดบริการรวมทั้งหมดในการรับ-ส่งสิ่งของ

บริษัท สามารถวิศวกรรม จำกัด

  บริษัท สามารถวิศวกรรม จำกัด ดำเนินกิจการผลิตเสาอากาศรับสัญญาณโทรทัศน์ระบบ VHF และ
  UHF อุปกรณ์ที่ใช้ติดตั้งควบคู่กับเสาอากาศ และจานรับสัญญาณดาวเทียม
  บริษัทจำหน่ายผลิตภัณฑ์ในประเทศผ่านบริษัท สามารถคอร์ปอเรชั่น จำกัด (มหาชน)
  ไปยังลูกค้าที่เป็นตัวแทนจำหน่ายที่มีอยู่ทั่วประเทศ บริษัทมีทุนจดทะเบียน 50 ล้านบาท ถือหุ้นโดย
  บมจ. สามารถคอร์ปอเรชั่น ใน สัดส่วนร้อยละ 70 และมีสัดส่วนรายได้ประมาณร้อยละ 0.04
  ของรายได้รวมของกลุ่มบริษัทในปี 2544

1.  สายธุรกิจ Communications Services

  ดำเนินธุรกิจให้บริการด้านระบบสื่อสารโทรคมนาคมผ่านผ่านโครงข่ายโทรคมนาคมต่างๆ
  ธุรกิจสายนี้ประกอบด้วยบริษัทย่อย 7 บริษัท โดยในปี 2544 มีสัดส่วนรายได้เท่ากับ 1,294.4
  ล้านบาท หรือคิดเป็นร้อยละ 19 ของรายได้รวมของกลุ่มบริษัท ประกอบด้วย

  3.2.1 บริษัท สามารถ เทลคอม จำกัด (มหาชน)

  บริษัท สามารถเทลคอม จำกัด (มหาชน) มีทุนจดทะเบียน 520 ล้านบาท ถือหุ้นโดย บมจ.
  สามารถ คอร์ปอเรชั่น ในสัดส่วนร้อยละ 50.2 และ ในปี 2544 มีสัดส่วนรายได้ประมาณร้อยละ
  3.6 ของรายได้รวมของกลุ่มบริษัท บริษัท สามารถเทลคอม จำกัด (มหาชน)
  เป็นบริษัทเอกชนรายแรกที่ให้บริการการสื่อสารข้อมูลภาพและเสียงผ่านดาวเทียม
  โดยได้รับสัมปทานฉบับแรกจากกรมไปรษณีย์โทรเลข มีอายุสัมปทาน 15 ปี
  ให้บริการสื่อสารเพียงเฉพาะข้อมูลเท่านั้น สำหรับสัมปทานฉบับแก้ไข
  บริษัทได้รับการขยายสัมปทานเป็น 22 ปี เริ่มตั้งแต่วันที่ 1 มิถุนายน 2538 จนถึงวันที่ 31
  พฤษภาคม 2560 สามารถให้บริการได้ทั้งข้อมูล ภาพ และเสียง
  รูปแบบการให้บริการสามารถแบ่งได้ดังนี้

-   บริการรับส่งข้อมูลแบบโต้-ตอบ (Two-way Communication)

-   บริการเอ็กเพรสลิ้งค์ (Expresslink Service)
    บริการส่งข้อมูลด้วยอัตราความเร็วสูงสำหรับรองรับปริมาณข้อมูลขนาดใหญ่

-   บริการแชร์เน็ท (Sharednet Service) ระบบการสื่อสารโดยใช้สัญญาณดาวเทียมร่วมกัน
    ซึ่งเหมาะสำหรับข้อมูลขนาดปานกลางและขนาดเล็ก

-   บริการส่งข้อมูลแบบทางเดียว (One-way Communication)

-   บริการวันเวย์เน็ท (One-Way Net Service)
    เป็นการกระจายข้อมูลจากศูนย์กลางไปยังสถานีเครือข่าย

  ทั้งนี้ส่วนแบ่งรายได้ตามสัญญาสัมปทานดังกล่าวจะคิดจากรายได้จากการดำเนินงานก่อนหักค่าใช้จ่ายใดๆ
  โดยปีที่ 1 – 10 หักร้อยละ 10 ของรายได้แต่ไม่ต่ำกว่า 30 ล้านบาท

  ปีที่ 11 – 20 หักร้อยละ 20 ของรายได้แต่ไม่ต่ำกว่า 50 ล้านบาท

  ปีที่ 21 - 22 หักร้อยละ 30 ของรายได้แต่ไม่ต่ำกว่า 60 ล้านบาท

  (ดูรายละเอียดตามแบบรายงาน 56-1 ของบริษัท สามารถเทลคอม จำกัด (มหาชน))

2.  บริษัท สามารถบรอดแบนด์ เซอร์วิสเซส จำกัด

  บริษัท สามารถบรอดแบนด์ เซอร์วิส จำกัด มีทุนจดทะเบียน 221 ล้านบาท ถือหุ้นโดย บมจ.
  สามารถเทลคอม ในสัดส่วนร้อยละ 100
  ดำเนินธุรกิจให้บริการสื่อสารข้อมูลความเร็วสูงผ่านข่ายสายทองแดงขององค์การโทรศัพท์แห่งประเทศไทย
  โดยใช้เทคโนโลยี DSL (Digital Subscriber Line)
  ซึ่งจะทำให้การส่งผ่านข้อมูลผ่านโมเด็มมีความเร็วสูงขึ้น
  ปัจจุบันได้เปิดให้บริการเฉพาะในเขตกรุงเทพและปริมณฑล
  โดยมีกลุ่มลูกค้าคือบริษัทที่ต้องการการรับส่งสัญญาณข้อมูลอย่างมีประสิทธิภาพระหว่างหน่วยงาน
  โดยบริษัทจะคิดค่าติดตั้งอุปกรณ์ และค่าบริการรายเดือนตามปริมาณการใช้งานจริง ทั้งนี้ในปี
  2544 บริษัท มีรายได้จากการดำเนินงานเพียง 0.4 ล้านบาท
  เนื่องจากเพิ่งเริ่มให้บริการในไตรมาสสุดท้ายของปี 2544

3.  บริษัท สามารถคอมมิวนิเคชั่น เซอร์วิส จำกัด

  บริษัท สามารถคอมมิวนิเคชั่นเซอร์วิส จำกัด มีทุนจดทะเบียน 500 ล้านบาท ถือหุ้นโดย บมจ.
  สามารถเทลคอม ในสัดส่วนร้อยละ 100 ในปี 2544 มี สัดส่วนรายได้คิดเป็นร้อยละ 12.2
  ของรายได้รวมของกลุ่มบริษัท
  ดำเนินธุรกิจด้านการวางระบบและติดตั้งเครือข่ายการสื่อสารตลอดจนการซ่อมบำรุงรักษาให้กับลูกค้าของกลุ่มบริษัทสามารถเทลคอม
  จำกัด (มหาชน) และลูกค้าภายนอก รวมทั้งเป็นผู้ดำเนินการติดตั้งและบำรุงรักษาสถานี
  ดาวเทียมเพื่อให้บริการในโครงการโทรศัพท์สาธารณะทางไกลชนบทผ่านดาวเทียม ในโครงการที่
  1 และ 2 ร่วมกับองค์การโทรศัพท์แห่งประเทศไทย ดังรายละเอียดดังนี้

  อายุโครงการ : โครงการ 1 : 10 ปี ตั้งแต่วันที่ 19 กันยายน 2529 ถึง วันที่ 18 กันยายน
  2549

  โครงการ 2 : 9 ปี 6 เดือน ตั้งแต่วันที่ 1 เมษายน 2540 ถึง วันที่ 18 กันยายน 2549

  ส่วนแบ่งรายได้ :

+-------------------------------------+--------------+----------------+
|                                     | โครงการ 1    | โครงการ 2      |
+-------------------------------------+--------------+----------------+
| ค่าติดตั้งต่อสถานี                        | 26,168 บาท   | 25,500 บาท     |
+-------------------------------------+--------------+----------------+
| ค่าบริการรายเดือนต่อเบอร์                |              |                |
+-------------------------------------+--------------+----------------+
|   วันเริ่มสัญญา - 5 มิถุนายน 2544         | 10,950 บาท   | 9,990 บาท      |
+-------------------------------------+--------------+----------------+
|   6 มิถุนายน 2544 -18 กันยายน 2549     | 10,450บาท    | 9,250 บาท      |
+-------------------------------------+--------------+----------------+

  (ดูรายละเอียดตามแบบรายงาน 56-1 ของบริษัท สามารถเทลคอม จำกัด (มหาชน))

4.  บริษัท สามารถอินโฟเนต จำกัด

  บริษัท สามารถอินโฟเนต จำกัด
  ดำเนินธุรกิจให้บริการเชื่อมโยงติดต่อระบบคอมพิวเตอร์ของสมาชิกเข้ากับระบบเครือข่ายอินเตอร์เนต
  และให้บริการข้อมูลและข่าวสารในลักษณะออนไลน์
  โดยได้รับสัมปทานให้ดำเนินการให้บริการอินเตอร์เน็ต จากการสื่อสารแห่งประเทศไทย
  เป็นเวลา 10 ปี ตั้งแต่วันที่ 27 มีนาคม 2539 บริษัทมีช่องทางการจำหน่ายทั้ง ทางตรง และ
  ผ่านตัวแทนจำหน่าย
  สำหรับการจำหน่ายทางตรงจะทำโดยผ่านพนักงานขายของบริษัทเพื่อจัดหาสมาชิกเพิ่มเติม
  ส่วนการจำหน่ายผ่านตัวแทนนั้น บริษัทจะมีชุด Cybernet Kit จำหน่ายตามร้านค้าต่างๆ
  โดยเป็นการให้ผู้ที่ต้องการใช้บริการอินเตอร์เนตทดลองใช้ก่อนที่จะสมัครเข้าเป็นสมาชิก
  ปัจจุบันบริษัทมีทุนจดทะเบียนรวม 15 ล้านบาท ถือหุ้นโดย บมจ. สามารถคอร์ปอเรชั่น
  ในสัดส่วนร้อยละ 65 และมีสัดส่วนรายได้ประมาณร้อยละ 1.80
  ของรายได้รวมของกลุ่มบริษัทในปี 2544

5.  บริษัท ไทยเทรดเน็ท จำกัด

  บริษัท ไทยเทรดเน็ท จำกัด มีทุนจดทะเบียน 53 ล้านบาท ถือหุ้นโดย บมจ. สามารถเทลคอม
  ใน สัดส่วนร้อยละ 100 และมีสัดส่วนรายได้ประมาณร้อยละ 0.20
  ของรายได้รวมของกลุ่มบริษัทในปี 2544
  เป็นธุรกิจให้บริการแลกเปลี่ยนข้อมูลทางการค้าในรูปแบบมาตรฐานทางอิเล็กทรอนิกส์ หรือ
  Electronic Data Interchange (EDI) อาทิ E-mail, File Transfer
  ตลอดจนรับปรึกษาและวางระบบงานภายในให้แก่ธุรกิจที่ต้องการลดขั้นตอนการดำเนินงานทางธุรกิจและติดต่อคู่ค้าโดยผ่านมาตรฐานด้าน
  EDI ทำให้เกิดความสะดวก และลดภาระค่าใช้จ่ายโดยรวม ปัจจุบันบริษัทมีลูกค้ากว่า 300 ราย
  ฐานลูกค้าส่วนใหญ่จะเป็นบริษัทค้าปลีก บริษัทขนส่ง และบริษัทที่เกี่ยวข้องกับพิธีการศุลกากร

6.  บริษัท พอสเน็ท จำกัด

  บริษัท พอสเน็ท จำกัด มีทุนจดทะเบียน 72 ล้านบาท ถือหุ้นโดย บมจ. สามารถเทลคอม
  ในสัดส่วนร้อยละ100 มีสัดส่วนรายได้ ประมาณร้อยละ 1.0 ของรายได้รวมของกลุ่มบริษัทในปี
  2544
  ธุรกิจหลักของบริษัทคือการให้บริการเช่าระบบเครือข่ายโดยใช้บัตรเป็นสื่อในการชำระเงินแบบครบวงจร
  (Electronic Fund Transfer at Point of Sale)
  ซึ่งระบบจะทำการโอนเงินผ่านระบบอิเล็กทรอนิกส์ ณ จุดที่ทำการซื้อขาย
  สามารถชำระค่าสินค้าหรือบริการด้วยบัตรที่ออกให้โดยธนาคาร อาทิ Credit Card, Debit
  Card หรือ Smart Card ให้แก่ ร้านค้าที่มีเครื่องอุปกรณ์ปลายทางติดตั้งอยู่
  เชื่อมโยงไปยังระบบเงินฝากที่ธนาคาร รวมทั้งเป็น Solutions Provider ในด้านของ
  Smart Card Application ให้แก่ธนาคารพาณิชย์ในประเทศไทย และองค์กรผู้ออกบัตร
  ที่ใช้ในระบบการเงินทั่วโลกอีกด้วย ปัจจุบันบริษัทฯ ได้ดำเนินการให้บริการภาคธุรกิจหลัก 2 ภาค
  คือ ธุรกิจค้าปลีก และธุรกิจน้ำมัน

7.  บริษัท สามารถ ไอพาส

  บริษัท สามารถ ไอพาส จำกัด มีทุนจดทะเบียน 4 ล้านบาท เป็นบริษัทร่วมทุนระหว่าง บริษัท
  พอสเน็ท จำกัด และ บริษัท ซีพาส ดอท คอม เอสดีเอ็น เบอร์ฮัด จำกัด ในประเทศมาเลเซีย
  ด้วยสัดส่วนการลงทุน ร้อยละ 51 และ 49 ตามลำดับ โดยมีรายได้ 0.2 ล้านบาทในปี 2544
  เนื่องจากเพิ่งจัดตั้งขึ้นในปี 2544 โดยมีธุรกิจหลัก คือ
  ให้บริการรับชำระค่าสินค้าและบริการด้วยบัตรเครดิตผ่านอินเตอร์เน็ท ( Internet Payment
  Gateway)

1.  สาย Information Services

  ดำเนินธุรกิจที่เกี่ยวข้องกับการให้บริการข้อมูลสาระสนเทศผ่านเครือข่ายอินเตอร์เน็ต
  สายโทรศัพท์ และเพจจิ้ง สายธุรกิจนี้ประกอบด้วยบริษัทย่อย 7 บริษัท โดยในปี 2544
  มีสัดส่วนรายได้เท่ากับ 668.9 ล้านบาท หรือคิดเป็นร้อยละ 9.8 ของรายได้รวมของกลุ่มบริษัท
  ประกอบด้วย

  3.3.1 บริษัท สามารถอินเตอร์เนต จำกัด

  บริษัท สามารถอินเตอร์เนต จำกัด ดำเนินธุรกิจให้บริการอินเตอร์เนต และอีคอมเมิร์ส
  แบบครบวงจร จัดทำ Web Portal เพื่อให้บริการข้อมูลและข่าวสารสำหรับผู้เข้าเยี่ยมชม Web
  Site บริษัทมีทุนจดทะเบียน 160 ล้านบาท ถือหุ้นโดย บมจ. สามารถ คอร์ปอเรชั่น
  ในสัดส่วนร้อยละ 70 และในปี 2544 มีสัดส่วนรายได้ประมาณร้อยละ 1.7
  ของรายได้รวมของกลุ่มบริษัท บริษัทมีกลยุทธในการแข่งขัน โดยพยายามปรับปรุงระบบเครือข่าย
  อย่างสม่ำเสมอ เพื่อรองรับปริมาณลูกค้าที่เพิ่มขึ้น รวมทั้งออกแบบ web site ให้น่าสนใจ
  และเพิ่มบริการด้าน Customer Service เป็น 24 ชั่วโมงต่อวัน โดยมีกลุ่มลูกค้าเป้าหมายคือ
  กลุ่มนักเรียน นักศึกษา พนักงาน และองค์กรต่างๆ

  บริษัทย่อย บริษัทร่วม และบริษัทที่เกี่ยวข้อง

  บริษัท สามารถ อินเตอร์เนต จำกัด มีบริษัทย่อย 3 บริษัท คือ บริษัทสามารถออนไลน์ จำกัด
  บริษัทสามารถ อี-บิส จำกัด และบริษัท อีเจนเนอเรชั่น จำกัด มีทุนจดทะเบียน 53.6 ล้านบาท
  37.5 ล้านบาท และ 5.11 ล้านบาท ตามลำดับ โดยบริษัทสามารถ อินเตอร์เนต จำกัด
  ถือหุ้นร้อยละ 70
  บริษัทดังกล่าวเป็นบริษัทให้ข้อมูลข่าวสารรวมทั้งการซื้อขายสินค้าผ่านอินเตอร์เน็ต
  การวางระบบและจัดทำ Web site เพื่อใช้ในการประกอบธุรกิจแบบ
  อี-คอมเมิร์สแก่องค์กรต่างๆ รวมทั้งให้การอบรมความรู้ทางด้านคอมพิวเตอร์
  และการทำธุรกิจระบบพาณิชย์อิเลคทรอนิคส์ (E-Commerce) จัดอบรบและสัมมนาแบบครบวงจร
  และมีบริษัทที่เกี่ยวข้อง 1 บริษัท คือ บริษัท ไทยทิคเก็ตมาสเตอร์.คอม จำกัด
  เป็นบริษัทร่วมทุนระหว่างบริษัทสามารถออนไลน์ จำกัด และ บริษัท บีอีซี-เทโร
  เอ็นเตอร์เทนเมนท์ จำกัด มีทุนจดทะเบียน 10 ล้านบาท โดยบริษัทสามารถออนไลน์
  ถือหุ้นร้อยละ 28 เพื่อดำเนินธุรกิจการจองตั๋วการแสดงต่างๆ รวมทั้งภาพยนตร์ กีฬา และอื่นๆ
  ผ่านเครือข่ายอินเตอร์เน็ต

2.  บริษัท สามารถอินโฟมีเดีย จำกัด

  บริษัท สามารถอินโฟมีเดีย จำกัด มีทุนจดทะเบียน 37 ล้านบาท ถือหุ้นโดย บมจ.
  สามารถคอร์ปอเรชั่น ในสัดส่วนร้อยละ 70 และมีสัดส่วนรายได้ประมาณร้อยละ 3.0
  ของรายได้รวมของกลุ่มบริษัท

 ก) ลักษณะผลิตภัณฑ์หรือบริการ

  ให้บริการข้อมูลข่าวสาร สาระบันเทิง ความรู้ต่าง ๆ ผ่านสื่อโทรศัพท์ หรือที่รู้จักกันในชื่อ
  Audiotext โดยได้รับสัมปทานจากองค์การโทรศัพท์ที่สามารถให้บริการข้อมูลผ่านสายโทรศัพท์
  เป็นเวลา 15 ปี เมื่อวันที่ 29 กันยายน 2542 โดยผ่านหมายเลขโทรศัพท์ 1900-XXXX-XX
  ปัจจุบันให้บริการพื้นฐาน (fixed line) จำนวน 6.5 ล้านเลขหมาย และโทรศัพท์เคลื่อนที่ 6
  ล้านเลขหมาย ผ่านสื่อโทรศัพท์ทุกโครงข่ายทั้งโทรศัพท์เคลื่อนที่และโทรศัพท์พื้นฐาน
  โดยผู้ใช้บริการสามารถกดหมายเลขผ่านโทรศัพท์ 1900-1900-XX
  เข้ามาฟังข้อมูลหรือร่วมสนุกกับความบันเทิงที่บริษัทเสนอต่อลูกค้า ทั้งสาระ ความรู้ ความบันเทิง
  กีฬา ดูดวง สุขภาพ การทายผลฟุตบอล ฯลฯ ในอัตราค่าบริการ 3 บาท / ครั้ง และ 9 บาท /
  นาที ปัจจุบันบริษัทเป็นผู้นำทางการตลาดของธุรกิจนี้ โดยมีส่วนแบ่งตลาดกว่าร้อยละ 65

 ข) การตลาดและช่องทางการจำหน่าย

 กลยุทธ์การแข่งขัน

แผนการตลาดบริษัทจะคำนึงถึงความต้องการของลูกค้าเป็นหลัก โดย

1.  แยกลูกค้าตาม Segmentation
    เพื่อความสะดวกและง่ายต่อการหาข้อมูลให้ตรงกับความต้องการของลูกค้า

2.  เน้นความหลากหลายของบริการที่เสนอต่อลูกค้า

3.  เน้นการขายผ่านสื่อต่างๆ ที่เข้าถึงลูกค้าได้เร็ว เช่น โทรทัศน์ วิทยุ เป็นต้น

4.  มีการโฆษณา ประชาสัมพันธ์ ผ่านสื่อสิ่งพิมพ์ แผ่นพับ วิทยุ และโทรทัศน์
    โดยมุ่งเน้นเสนอภาพพจน์ของบริการรวมทั้ง Promotion Campaign ต่างๆ ให้ลูกค้าได้รับรู้

 กลุ่มลูกค้าเป้าหมาย

 ปัจจุบันบริษัทมีลูกค้าใช้บริการในทุกกลุ่ม ทั้งวัยรุ่น คนทำงาน แม่บ้าน และบุคคลทั่วไป ทั้งในเขตกรุงเทพ และต่างจังหวัด ที่ต้องการรับทราบข้อมูลอย่างเร่งด่วน 

การจำหน่ายและช่องทางการจำหน่าย

  เนื่องจากบริการนี้เป็นการให้บริการทางโทรศัพท์
  ดังนั้นช่องทางการจำหน่ายจึงแตกต่างไปจากการขายสินค้าทั่วไป
  บริษัทจึงเน้นการหาข้อมูลที่นำมาเสนอให้กับลูกค้า โดยการติดต่อกับผู้ผลิตรายการให้กับสื่อต่างๆ
  ทั้งทางหนังสือพิมพ์ นิตยสาร วิทยุ หรือโทรทัศน์ เพื่อเสนอเป็นบริการร่วมกับรายการที่ผลิต

 สภาพการแข่งขันภายในอุตสาหกรรม

  บริษัทได้ทำการพัฒนารูปแบบของข้อมูล และจะจัดให้มีผลิตภัณฑ์ที่ให้บริการทางเสียง โดยบริษัทมี
  Programmer ที่จะพัฒนารูปแบบระบบ Program ในการให้บริการ
  ซึ่งบริษัทได้พัฒนาให้โทรศัพท์เคลื่อนที่สามารถเข้าไปใช้บริการได้แล้ว
  ซึ่งทำให้จำนวนผู้ใช้บริการเพิ่มขึ้น

  ปัจจุบันมีบริษัทที่ให้บริการข้อมูลข่าวสาร สาระบันเทิง ผ่านสื่อโทรศัพท์ เป็นจำนวนทั้งสิ้น 4 ราย
  ดังนี้

+----------------------------+--------------------------+--------------+
| บริษัท                       | ในเครือบริษัท               | หม           |
|                            |                          | ายเลขให้บริการ |
+----------------------------+--------------------------+--------------+
| 1.  บริษัท อินโฟเทล จำกัด      | King Power Group         | 1900 999 XXX |
+----------------------------+--------------------------+--------------+
| 2.  Thai Audio Text Co.,   | BEC World                | 1900 333 XXX |
|     Ltd.                   |                          |              |
+----------------------------+--------------------------+--------------+
| 3.  บริษัท สามารถอินโฟมีเดีย    | บมจ. สามารถคอร์ปอเรชั่น     | 1900 1900    |
|     จำกัด                   |                          | XXX          |
|                            |                          |              |
|                            |                          | 1900 111 XXX |
|                            |                          |              |
|                            |                          | 1900 1901 XX |
+----------------------------+--------------------------+--------------+
| 4.  Thai Tele Voice Co.,   | Future High-tech Co.,    | 1900 555 XXX |
|     Ltd.                   | Ltd.                     |              |
+----------------------------+--------------------------+--------------+

  เนื่องจากศักยภาพที่มีอยู่ทางด้าน Content และ Partnership ในปี 2544
  บริษัทจึงได้ริเริ่มแตกธุรกิจไปสู่ธุรกิจการให้บริการ Personal Live Assistant
  โดยให้บริการสอบถามข้อมูล ตลอด 24 ชั่วโมง สัปดาห์ละ 7 วัน ผ่านโทรศัพท์หมายเลข 1113
  โดยใช้ประโยชน์จากประสบการณ์และความชำนาญในการบริการ Call Center
  ของบริษัทย่อยของ บมจ. สามารถ คอร์ปอเรชั่น และระบบฐานข้อมูลของบริษัท อินเตอร์เนต
  จำกัด เพื่อบริการข้อมูลต่างๆ เช่น บริการหมายเลขโทรศัพท์ ข้อมูลเกี่ยวกับชีวิตประจำวัน Good
  Deal & Offer เหตุฉุกเฉิน รวมถึงบริการการโอนสายและรับฝากข้อความ
  รวมถึงการให้บริการที่อยู่และหมายเลขโทรศัพท์ในสมุดหน้าเหลืองและหน้าขาว ตลอด
  จนบริกรข้อมูลด้านอื่นๆ เช่น การขนส่ง เรื่องเกี่ยวกับสุขภาพและความงาม ส่วนราชการ บันเทิง
  อาหารและภัตตาคาร การศึกษา เทศกาลพิเศษ กีฬา ฯลฯ

2.  บริษัท สามารถเพจจิ้ง จำกัด

  บริษัท สามารถเพจจิ้ง จำกัดมีทุนจดทะเบียนรวม 700 ล้านบาท ถือหุ้นโดย บมจ.
  สามารถคอร์ปอเรชั่น ในสัดส่วนร้อยละ 61.7 และมีสัดส่วนรายได้ประมาณร้อยละ 5.0
  ของรายได้รวมในปี 2544 ของกลุ่มบริษัท
  ตั้งขึ้นโดยมีวัตถุประสงค์เพื่อให้บริการวิทยุติดตามตัวแก่หน่วยราชการและรัฐวิสาหกิจ
  โดยได้รับสัมปทานจากกรมไปรษณีย์โทรเลข มีอายุสัมปทาน 20 ปี เริ่มตั้งแต่ วันที่ 21 กุมภาพันธ์
  2538 ต่อมาในเดือนกันยายน 2539 ได้รับอนุมัติให้บริการแก่
  ประชาชนทั่วไปได้นอกเหนือจากการให้บริการเฉพาะข้าราชการและรัฐวิสาหกิจ
  บริการหลักเป็นการให้บริการฝากข้อความในรูปแบบตัวเลขและตัวอักษร
  โดยรับฝากข้อความในรูปแบบตัวเลขผ่านหมายเลข 1187 ในระบบอัตโนมัติ
  และรับฝากข้อความในรูปแบบตัวอักษร ผ่านพนักงานรับข้อความ 1188 โดยให้บริการตลอด 24
  ชั่วโมง โดยมีค่าบริการรายเดือนทั่วประเทศ 280 บาท
  และค่าบริการเสริมตามอัตราที่เรียกเก็บหรือตาม Promotion Package ณ ช่วงเวลานั้นๆ

  ปัจจุบันขนาดของตลาดวิทยุติดตามตัวมีขนาดลดลง
  สืบเนื่องมาจากการขยายตัวของตลาดโทรศัพท์มือถือ
  ซึ่งมีราคาลดลงมาจนสามารถแย่งส่วนแบ่งตลาดของวิทยุติดตามตัวเป็นจำนวนมาก
  ทำให้ผู้ให้บริการวิทยุติดตามตัวต่างพยายามปรับตัวโดยการให้บริการเสริมที่เหมาะสมกับกลุ่มลูกค้า
  แต่ไม่สามารถที่จะรักษาส่วนแบ่งทางการตลาดไว้ได้
  ในปัจจุบันผู้ให้บริการวิทยุติดตามตัวแต่ละรายต่างก็ไม่ทำกิจกรรมทางการตลาดแล้ว
  นอกจากให้บริการลูกค้าที่เหลืออยู่ สำหรับลูกค้าของบริษัทในปัจจุบัน กลุ่มลูกค้าหลักคือ ทหาร
  ตำรวจ และลูกค้าองค์กรทั่วไป

  บริษัท ได้พยายามใช้ทรัพยากรที่มีอยู่ให้เกิดประโยชน์สูงสุด
  โดยได้ร่วมดำเนินการกับบริษัทย่อยอื่นๆ ของ บมจ. สามารถ คอร์ปอเรชั่น
  ในการให้บริการข้อมูลในโครงการ Personal Live Assistant หรือ BUG
  ผ่านโทรศัพท์หมายเลข 1113 โดยใช้ประโยชน์จากประสบการณ์และความชำนาญในการบริการ
  Call Center ของบริษัท ผนวกกับความชำนาญทางด้านเทคโนโลยีและระบบฐานข้อมูลของบริษัท
  อินเตอร์เนต จำกัด ร่วมกับบริษัท สามารถ อินโฟมีเดีย
  ซึ่งเป็นบริษัทที่ได้รับสัมปทานจากองค์การโทรศัพท์แห่งประเทศไทยในการให้บริการข้อมูลผ่านสายโทรศัพท์
  (Audiotext) เพื่อบริการข้อมูลต่างๆ เช่น บริการหมายเลขโทรศัพท์
  ข้อมูลเกี่ยวกับชีวิตประจำวัน Good Deal & Offer เหตุฉุกเฉิน
  รวมถึงบริการการโอนสายและรับฝากข้อความ
  รวมถึงการให้บริการที่อยู่และหมายเลขโทรศัพท์ในสมุดหน้าเหลืองและหน้าขาว
  ตลอดจนบริการข้อมูลด้านอื่นๆ เช่น การขนส่ง เรื่องเกี่ยวกับสุขภาพและความงาม ส่วนราชการ
  บันเทิง อาหารและภัตตาคาร การศึกษา เทศกาลพิเศษ กีฬา ฯลฯ

7.  บริษัท วันทูวัน คอนแทคส์ จำกัด

  บริษัท วันทูวัน คอนแทคส์ จำกัด มีทุนจดทะเบียน 20 ล้านบาท ถือหุ้นโดย บมจ.
  สามารถคอร์ปอเรชั่นทั้งทางตรงและทางอ้อมในสัดส่วนร้อยละ 67.5
  มีสัดส่วนรายได้ประมาณร้อยละ 0.03 ของรายได้รวมของกลุ่มบริษัทในปี 2544 ทำธุรกิจ Call
  Center ให้บริการโดยรับคำสั่งจากผู้จ้างซึ่งอาจจะเป็นองค์กรราชการหรือเอกชน
  และบริษัทย่อยในเครือสามารถ เพื่อทำการติดต่อไปหากลุ่มเป้าหมายเพื่อส่งข่าวสาร เชิญชวน
  หรือสร้างความสัมพันธ์ด้วยบริการเสริมต่าง ๆ
  หรือเป็นจุดรอรับการติดต่อเข้ามาเพื่อให้ข้อมูลข่าวสาร หรือเสนอการขายสินค้าบริการต่าง ๆ
  รวมทั้งการจัดทำฐานข้อมูล การฝากข้อความให้ติดต่อกลับ
  หรือธุรกิจการโทรเตือนหรือติดตามหนี้ก่อนที่จะส่งให้หน่วยงานหรือบริษัทเพื่อตามหนี้โดยตรงกับลูกหนี้

1.  สายธุรกิจ International

  ธุรกิจการให้บริการสื่อสารและโทรคมนาคมและการจัดจำหน่าย/ซ่อมบำรุงอุปกรณ์สื่อสารอุปกรณ์อิเล็กทรอนิกส์ในประเทศกัมพูชา
  ประกอบด้วยบริษัทย่อย 4 บริษัท โดยในปี 2544 มีสัดส่วนรายได้เท่ากับ 671.9 ล้านบาท
  หรือคิดเป็นร้อยละ 9.8 ของรายได้รวมของกลุ่มบริษัท สายธุรกิจนี้ประกอบด้วย

  3.4.1 บริษัท แคมโบเดียสามารถคอมมิวนิเคชั่น จำกัด

  บริษัท แคมโบเดียสามารถคอมมิวนิเคชั่น จำกัด มีทุนจดทะเบียน 8.479 ล้านเหรียญสหรัฐ
  ถือหุ้นโดย บมจ. สามารถคอร์ปอเรชั่น ในสัดส่วนร้อยละ 49 และมีสัดส่วนรายได้ประมาณร้อยละ
  8 ของรายได้รวมของกลุ่มบริษัทในปี 2544

 ก) ลักษณะผลิตภัณฑ์หรือบริการ

  บริษัท แคมโบเดียสามารถคอมมิวนิเคชั่น จำกัด
  เป็นบริษัทเริ่มแรกที่ให้บริการระบบสื่อสารไร้สายในประเทศกัมพูชา โดยในปี 2535
  ได้รับสัมปทานจาก Cambodia Ministry of Post and Telecommunication (MPTC)
  อนุญาตให้บริการวิทยุคมนาคมระบบเซลลูล่าร์ NMT 900 บริษัทได้รับอนุญาตให้ใช้ความถี่ระหว่าง
  906.9 - 915.0 MHz.และ 951.9 - 960.0 MHz. สำหรับการให้บริการ

  ต่อมาในปี 2539 บริษัทได้รับการขยายอายุสัมปทานจากเดิม 10 ปีเป็น 35 ปี
  โดยจะหมดอายุวันที่ 18 ตุลาคม 2570 นอกจากนี้บริษัทยังสามารถให้บริการเพิ่มในระบบ GSM
  900 อีกระบบหนึ่ง โดยใช้ความถี่ระหว่าง 899.7 - 906.7 MHz. และ 944.7 - 951.7
  MHz. สำหรับการให้บริการ และใช้สถานีฐานเดียวกับระบบ NMT 900
  ทั้งนี้ตามสัญญาสัมปทานดังกล่าวบริษัทจะต้องจ่ายค่าตอบแทนตามส่วนแบ่งรายได้ให้แก่รัฐบาลกัมพูชาดังต่อไปนี้

  ปี 2535-2539 ในอัตราที่ขึ้นอยู่กับการตกลงกับรัฐบาลในแต่ละปี

ปี 2539-2542 ร้อยละ 7 ของรายได้รวม

  ปี 2542-2545 ร้อยละ 12 ของรายได้รวม

  ปี 2545-2570 ร้อยละ 15 ของรายได้รวม

  ปัจจุบันบริษัท สามารถคอร์ปอเรชั่น จำกัด (มหาชน) ถือหุ้นในบริษัทในสัดส่วนร้อยละ 49
  ของทุนจดทะเบียน และอีกร้อยละ 51 ถือโดย Telekom Malaysia Sdn. Bhd.
  ซึ่งเป็นบริษัทสื่อสารชั้นนำของประเทศมาเลเซีย

 ข) การตลาดและภาวะการแข่งขัน

 กลยุทธการแข่งขัน

  บริษัทเน้นคุณภาพด้านการให้บริการที่ดี สามารถโทรติดต่อง่าย การรับส่งสัญญาณเสียงชัดเจน
  และมีพื้นที่ให้บริการครอบคลุมทั่วถึงทุกที่ที่ผู้ใช้ต้องการ
  โดยบริษัทมีนโยบายขยายเครือข่ายและพื้นที่ที่ให้บริการครอบคลุมพื้นที่ชุมชนหลักที่สำคัญต่อการดำเนินธุรกิจและการพัฒนาประเทศของกัมพูชา
  โดยเฉพาะพัฒนาโครงข่ายให้ครอบคลุมเส้นทางหลวงเศรษฐกิจหลักทั้งหมดของประเทศกัมพูชา
  รวมทั้งมีการเสนอบริการเสริมที่หลากหลายทั้งในรูปแบบ voice และ non voice
  application services เพื่อประโยชน์สูงสุดในการใช้งานสำหรับลูกค้า

 

การส่งเสริมการขาย

  บริษัทมีการส่งเสริมการขายผ่านทางสื่อโฆษณา เช่น โทรทัศน์ หนังสือพิมพ์ วิทยุ
  โดยมุ่งเน้นเสนอคุณภาพของการให้บริการเป็นหลัก มีการจัดโปรแกรมการสะสมคะแนน (Reward
  Point) จากยอดการใช้บริการเพื่อนำมาแลกของสมนาคุณต่าง ๆ
  รวมทั้งการทำกิจกรรมทางการตลาดร่วมกับกลุ่มลูกค้าหลัก (Corporate Accounts)
  เพื่อสร้างพันธมิตรทางธุรกิจ

ค) การจำหน่ายและช่องทางการจำหน่าย

  บริษัทมีช่องทางจำหน่ายเพื่อกระจายการบริการไปสู่ลูกค้าโดยแบ่งออกเป็น

1.  จัดจำหน่ายผ่านตัวแทนจำหน่าย (Dealers) กว่า 200 ราย ทั่วประเทศ

2.  จัดจำหน่ายตรง (Direct Sales) โดยใช้พนักงานขาย
    เพื่อเจาะกลุ่มลูกค้าเป้าหมายทั้งลูกค้าหลัก และลูกค้ารายบุคคล โดยใช้ข้อมูล Electronic
    ในการพิจารณาและเข้าถึงกลุ่มลูกค้า

2.  บริษัท แคมโบเดีย แอร์ แทรฟฟิค เซอร์วิส จำกัด

  บริษัท แคมโบเดีย แอร์ทราฟฟิค เซอร์วิส จำกัด มีทุนจดทะเบียน 2.5 ล้านเหรียญสหรัฐ
  ถือหุ้นโดยบมจ. สามารถคอร์ปอเรชั่น ในสัดส่วนร้อยละ 90
  โดยดำเนินโครงการจัดตั้งระบบและให้บริการควบคุมการจราจรทางอากาศในประเทศกัมพูชา
  โดยบริษัทได้รับสัมปทานจากรัฐบาลประเทศกัมพูชาในการวางระบบและพัฒนาระบบการสื่อสารและควบคุมการจราจรทางอากาศรวมถึงเป็นผู้ได้รับสิทธิในการให้บริการด้านการควบคุมการจราจรทางอากาศ
  และบริการต่างๆ ที่เกี่ยวข้องครอบคลุมน่านฟ้าประเทศกัมพูชาแต่เพียงผู้เดียวตลอดระยะเวลา 22
  ปี โดยบริษัทจะให้ผลประโยชน์ตอบแทนแก่รัฐบาลกัมพูชาตามสัดส่วนของรายได้ที่เก็บได้ในแต่ละปี
  สำหรับในปี 2544 บริษัทมีสัดส่วนรายได้คิดเป็นร้อยละ 0.4 ของรายได้รวมของกลุ่มบริษัท
  เนื่องจากเริ่มเปิดดำเนินการกลางเดือนธันวาคม 2544 ซึ่งเป็นการดำเนินการก่อนกำหนดถึง 1
  ปี

3.  บริษัท สามารถอินเตอร์เนชั่นแนล จำกัด

  บริษัท สามารถอินเตอร์เนชั่นแนล จำกัด ณ สิ้นปี 2544 มีทุนจดทะเบียน 6.25 ล้านบาท
  บริษัทถือหุ้นโดย บมจ. สามารถคอร์ปอเรชั่น ในสัดส่วนร้อยละ.70
  และมีสัดส่วนรายได้ประมาณร้อยละ 1.5 ของรายได้รวมของกลุ่มบริษัทในปี 2544
  เป็นบริษัทจัดจำหน่ายอุปกรณ์สื่อสารโทรคมนาคมให้กับบริษัท แคมโบเดียสามารถ คอมมิวนิเคชั่น
  จำกัด รวมทั้งอุปกรณ์ที่ใช้ในการควบคุมการจราจรทางอากาศ ให้กับ บริษัท แคมโบเดีย แอร์
  แทรฟฟิค เซอร์วิส จำกัด ในประเทศกัมพูชา

4.  บริษัท แคมโบเดียสามารถ จำกัด

  บริษัท แคมโบเดียสามารถ จำกัด มีทุนจดทะเบียน 0.025 ล้านเหรียญสหรัฐ ถือหุ้นโดย บมจ.
  สามารถคอร์ปอเรชั่น ในสัดส่วนร้อยละ 34 บริษัทประกอบธุรกิจในลักษณะซื้อมาขายไป
  (Trading) ในประเทศกัมพูชา สินค้าที่จำหน่ายในปัจจุบัน ได้แก่โทรศัพท์เคลื่อนที่ระบบ NMT
  900 และ GSM900 รวมทั้งอุปกรณ์เสริมต่าง ๆ โดยบริษัทเป็นตัวแทนจำหน่ายของบริษัท
  แคมโบเดียสามารถคอมมิวนิเคชั่น จำกัด

5.  สายธุรกิจ Government Project

  ธุรกิจการให้บริการรับเหมาออกแบบติดตั้งสื่อสารและโทรคมนาคมและการจัดจำหน่าย/ซ่อมบำรุงอุปกรณ์
  สื่อสารกับหน่วยงานราชการ ประกอบด้วยบริษัทย่อย 4 บริษัท โดยในปี 2544
  มีสัดส่วนรายได้เท่ากับ 291.8 ล้านบาท หรือคิดเป็นร้อยละ 4.3 ของรายได้รวมของกลุ่มบริษัท
  สายธุรกิจนี้ประกอบด้วย

  3.5.1 บริษัท สามารถคอมเทค จำกัด

  บริษัท สามารถคอมเทค จำกัด มีทุนจดทะเบียน 80 ล้านบาท ถือหุ้นโดย บมจ.สามารถ
  คอร์ปอเรชั่น ในสัดส่วนร้อยละ 70 และมีสัดส่วนรายได้ประมาณร้อยละ 3.4
  ของรายได้รวมของกลุ่มบริษัทในปี 2544

 ก) ลักษณะผลิตภัณฑ์หรือบริการ

  เป็นบริษัทที่นำเข้าและจัดจำหน่ายผลิตภัณฑ์อุปกรณ์สื่อสารโทรคมนาคมและเทคโนโลยีสารสนเทศ
  ที่ให้บริการแบบครบวงจร (Turn Key Project) ได้แก่ การเป็นที่ปรึกษาโครงการ
  การออกแบบระบบทางเทคนิค การจัดซื้อและจัดหาอุปกรณ์ การติดตั้งอุปกรณ์
  การทดสอบระบบการทำงาน การให้บริการหลังการขาย และการจ้างเหมาบำรุงรักษาระบบ
  ซึ่งโดยส่วนใหญ่จะเกี่ยวกับระบบสื่อสารข้อมูลสารสนเทศ ระบบสื่อสารผ่านดาวเทียม
  ระบบสื่อสารผ่านไมโครเวฟ ระบบสื่อสารผ่านคลื่นวิทยุ เป็นต้น

 ข) การตลาดและภาวะการแข่งขัน

 กลยุทธการแข่งขัน

  สินค้าส่วนใหญ่ของบริษัทเป็นสินค้าที่จัดทำเฉพาะลูกค้าแต่ละรายให้เหมาะสมกับความต้องการของ
  ลูกค้า และมีเทคโนโลยีที่ทันสมัย ดังนั้นการจำหน่ายจึงเป็นการขายตรงให้กับกลุ่มลูกค้าเป้าหมาย
  โดยทำการเข้าร่วมประมูลแข่งกับคู่แข่งรายอื่น ๆ
  ทั้งนี้บริษัทจะเน้นการสร้างความสัมพันธ์ที่ดีกับลูกค้า
  ซึ่งส่วนใหญ่จะเป็นหน่วยงานราชการและรัฐวิสาหกิจ
  งานที่บริษัทจัดจำหน่ายและให้บริการมีการแข่งขันทางด้านราคาที่ต้องอยู่ในงบประมาณที่ภาครัฐกำหนดไว้
  โดยภาครัฐจะเลือกผู้ที่เสนอราคาที่ถูกที่สุด
  โดยมีคุณสมบัติทางเทคนิคสอดคล้องกับความต้องการเป็นสำคัญ
  บริษัทจึงเลือกสรรพันธมิตรทางธุรกิจที่มีความพร้อมทางด้านวิศวกรรมและการสนับสนุน
  เพื่อตอบสนองความต้องการของลูกค้า

กลุ่มลูกค้าเป้าหมาย

  ลูกค้าส่วนใหญ่ของบริษัทจะเป็นหน่วยงานราชการและรัฐวิสาหกิจ
  รวมทั้งให้บริการเป็นที่ปรึกษากับบริษัทฯในเครือทั้งหมด

 สภาพการแข่งขันภายในอุตสาหกรรม

  ตลาดงานรับเหมาโครงการติดตั้งอุปกรณ์เทคโนโลยีสารสนเทศและสื่อสารโทรคมนาคมในปัจจุบันมีการแข่งขันสูงโดยเฉพาะอย่างยิ่งในโครงการในภาครัฐ
  เนื่องจากมีความเสี่ยงทางด้านการชำระเงินอยู่ในเกณฑ์ต่ำเมื่อเทียบกับโครงการทางภาคเอกชน
  ทำให้มีผู้ให้บริการรายใหม่ๆ เข้ามาแข่งขันในส่วนของการประมูลงานภาครัฐมากยิ่งขึ้น
  ในขณะที่ผู้ผลิตสินค้าบางรายได้ผันตัวเองมาเป็นผู้ให้บริการทางด้านเทคดนโลยีด้วย
  นอกจากนี้สืบเนื่องจากสภาวะเศรษฐกิจในปัจจุบัน
  ทำให้งบประมาณทางด้านการลงทุนของทางรัฐบาลมีแนวโน้มลดลง
  ส่งผลให้มีการแข่งขันทางด้านราคามากยิ่งขึ้น และทำให้กำไรเบื้องต้นในแต่ละโครงการลดลง
  อย่างไรก็ตามทางหน่วยงานราชการจะมีการคัดเลือกผู้รับเหมาโดยประเมินผลงานในอดีตที่มีกับหน่วยงานนั้นๆ
  ซึ่งทางบริษัทจะมีความได้เปรียบเนื่องจากเป็นผู้นำทางด้านการติดตั้งอุปกรณ์เทคโนโลยีสารสนเทศและสื่อสารโทรคมนาคมที่มีผลงานกับทางภาครัฐหลายหน่วยงาน
  และคุณภาพของผลงานเป็นที่ยอมรับอย่างกว้างขวาง

 งานที่ยังไม่ได้ส่งมอบ

  ณ วันที่ 31 ธันวาคม 2544 บริษัทมีงานที่ยังไม่ได้ส่งมอบดังนี้

+-----+------------------+------------------------------+------------+
| ลำ  | รายชื่อลูกค้า        | ชื่อโครงการ                    | มูลค่า       |
| ดับที่ |                  |                              |            |
+-----+------------------+------------------------------+------------+
| 1   | สภาวิจัย           | ระบบ Catalog ข้อมูล Landsat-7  | 89,450,000 |
| .   | กระทรวงวิทยาศาสตร์ |                              |            |
+-----+------------------+------------------------------+------------+
| 2   | กระทรวงมหาดไทย   | ระบบคอม                      | 10,004,500 |
| .   |                  | พิวเตอร์เพื่อการพัฒนาระบบสารสนเทศ |            |
+-----+------------------+------------------------------+------------+
| 3   | ม.               | Service Contract             | 640,800    |
| .   | เทคโนโ           | (รับชำระทุกเดือนๆ ละ 0.5        |            |
|     | ลยีพระจอมเกล้าธนบุรี | ล้านบาท)                      |            |
+-----+------------------+------------------------------+------------+
| 4   | กร               | ระบบเครือข่าย                  | 2          |
| .   | มโรงงานอุตสาหกรรม | คอมพิวเตอร์สื่อสารด้านการบริหารและ | 12,000,000 |
|     |                  |                              |            |
|     |                  | ตรวจสอบมลพิษระยะไกล           |            |
+-----+------------------+------------------------------+------------+
| 5   | กระทรวงมหาดไทย   | เครือข่ายระบบส                 | 2          |
| .   |                  | ื่อสารของกระทรวงมหาดไทยด้วยระบบ | 78,900,000 |
|     |                  |                              |            |
|     |                  | ทางด่วนข้อมูล ระยะที่ 2           |            |
+-----+------------------+------------------------------+------------+
| 6   | ศาลล้มละลาย       | VCS system (MOJ and          | 1,410,000  |
| .   |                  | Judiciary)                   |            |
+-----+------------------+------------------------------+------------+
|     | รวม              |                              | 5          |
|     |                  |                              | 92,405,300 |
+-----+------------------+------------------------------+------------+

ค) การจัดหาผลิตภัณฑ์หรือบริการ

  การจัดหาอุปกรณ์ส่วนใหญ่ต้องนำเข้าจากต่างประเทศ
  เนื่องจากอุปกรณ์ส่วนใหญ่จะเป็นอุปกรณ์สื่อสารโทรคมนาคมที่ซับซ้อนและยังไม่มีผู้ผลิตภายในประเทศ
  ซึ่งจะต้องมีคุณสมบัติตามที่ลูกค้ากำหนด
  อย่างไรก็ตามบริษัทไม่มีปัญหาจากการผูกขาดโดยผู้ผลิตรายหนึ่งรายใด
  เนื่องจากสามารถจัดซื้อจากผู้ผลิตอุปกรณ์หลายรายในแถบยุโรป และอเมริกา

  ในส่วนของการให้บริการติดตั้ง ส่วนใหญ่ทางบริษัทจะเป็นผู้ดำเนินการติดตั้งเอง
  โดยใช้ทีมงานภายในของบริษัทซึ่งมีความชำนาญเกี่ยวกับการติดตั้งระบบโทรคมนาคมและสารสนเทศเป็นอย่างดี

2.  บริษัท สามารถรีเสิร์ชแอนด์ดีเวลลอปเม้นท์ จำกัด

  บริษัท สามารถรีเสิร์ชแอนด์ดีเวลลอปเม้นท์ จำกัด มีทุนจดทะเบียน 20 ล้านบาท ถือหุ้นร้อยละ
  70โดย บมจ. สามารถคอร์ปอเรชั่น
  ประกอบธุรกิจให้บริการคิดค้นและพัฒนาด้านการสื่อสารโทรคมนาคม
  แต่เนื่องจากปัจจุบันเทคโนโลยีสื่อสารโทรคมนาคมในต่างประเทศได้พัฒนาไปอย่างรวดเร็วกว่าที่บริษัทจะพัฒนาตามได้
  รวมทั้งขาดบุคลากรที่มีความเชี่ยวชาญทางเทคโนยีสื่อสาร
  และขาดเงินทุนสนับสนุนจากภาครัฐบาลและเอกชน
  จึงทำให้บริษัทต้องหยุดให้บริการแก่ลูกค้าภายนอกชั่วคราว
  และหันไปพัฒนาระบบสื่อสารโทรคมนาคมให้กับบริษัท ในเครือเท่านั้น
  ทั้งนี้บริษัทได้ยกระดับมาตรฐานการออกแบบ โดยได้รับใบรับรองมาตรฐานการออกแบบ ISO
  9001 เมื่อเดือนพฤศจิกายน 2544

3.  บริษัท สามารถเคเบิลซิสเต็ม จำกัด

  บริษัท สามารถเคเบิลซิสเต็ม จำกัด มีทุนจดทะเบียน 50 ล้านบาท ถือหุ้นโดย บมจ.
  สามารถคอร์ปอเรชั่น ในสัดส่วนร้อยละ 50 และมีสัดส่วนรายได้ประมาณร้อยละ 0.2
  ของรายได้รวมของกลุ่มบริษัทในปี 2544
  เป็นบริษัทที่ให้บริการออกแบบและติดตั้งระบบกระจายสัญญาณโทรทัศน์ผ่านดาวเทียมแบบรวมศูนย์
  โดยเริ่มจากการให้คำปรึกษา การออกแบบระบบทางเทคนิค การจัดซื้อและจัดหาอุปกรณ์
  การติดตั้งอุปกรณ์ การทดสอบระบบการทำงาน การซ่อมบำรุงรักษาอย่างต่อเนื่อง
  ตลอดจนจัดหาโปรแกรมโทรทัศน์จากต่างประเทศ ลูกค้าส่วนใหญ่จะเป็นกลุ่มลูกค้าอสังหาริมทรัพย์
  ได้แก่คอนโดมิเนียม รีสอร์ต อพาทเม้นท์ ปัจจุบันได้มีการเพิ่มบริการในการติดตั้งอุปกรณ์ใหม่ๆ
  ที่ทันสมัยให้แก่กลุ่มลูกค้าโรงแรม และ เซอร์วิสอพาร์ทเม้นท์ และหมู่บ้านขนาดใหญ่
  ได้มีการขยายการบริการสู่ส่วนราชการมากขึ้น
  โดยร่วมประมูลงานระบบกระจายสัญญาณโทรทัศน์ผ่านดาวเทียมแบบ
  รวมศูนย์ของหน่วยราชการต่างๆ
  การแข่งขันในตลาดมีทั้งทางตรงและทางอ้อมเช่นธุรกิจเกี่ยวกับเคเบิ้ลทีวีเป็นต้น